MONO ระรื่น! Q2/59 พลิกมีกำไร 13.08 ลบ.หลังมีรายได้เพิ่มจากบริการสื่อโฆษณา
MONO ระรื่น! Q2/59 พลิกมีกำไร 13.08 ลบ. จากปีก่อนขาดทุน 211.78 ลบ. หลังมีรายได้จากการให้บริการสื่อโฆษณาเพิ่มขึ้น ขณะที่งวด 6 เดือนแรก ขาดทุนลดลง 78% อยู่ที่ 67.10 ลบ. จากปีก่อน 298.99 ลบ.
10 ส.ค. 2559

บริษัท โมโน เทคโนโลยี จำกัด (มหาชน) หรือ MONO รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 13.08ล้านบาท หรือมีกำไรสุทธิ 0.004 บาทต่อหุ้น เทียบกับช่วงเดียวกันของปีก่อนที่ขาดทุนสุทธิ 211.78 ล้านบาท หรือขาดทุนสุทธิ 0.069 บาทต่อหุ้น
โดยผลการดำเนินงานพลิกมีกำไรเนื่องจากมีรายได้จากการให้บริการสื่อโฆษณาเพิ่มขึ้น
ขณะที่ผลการดำเนินงานช่วง 6 เดือนแรกขาดทุน 67.10ล้านบาท หรือ 0.021 บาทต่อหุ้น ลดลง 78% จากช่วงเดียวกันของปีก่อนขาดทุนสุทธิ 298.99 ล้านบาท หรือ 0.0463 บาทต่อหุ้น